**П Р О Е К Т**

**Д О Г О В О Р**

**за**

**ОСИГУРЯВАНЕ НА достъп до електронно съдържание**

**на онлайн база данни**

Днес, ... ... 2014 г.,в гр. София, между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. ,,Княз Александър I” № 1, код по БУЛСТАТ: 000694037, представлявана от Петко Кръстев – главен секретар, и Снежанка Деянова – главен счетоводител, от една страна,

наричана по-нататък в договора за краткост **ВЪЗЛОЖИТЕЛ**,

и

“...................................................................”, със седалище и адрес на управление: ................................................................................................................., ЕИК: ................................, представлявано от ......................................................... – ..................................., от друга страна,

наричано по-нататък в договора за краткост **ИЗПЪЛНИТЕЛ**,

на основание чл. 14, ал. 4, т. 2 от Закона за обществените поръчки (ЗОП) и глава осма „а” – „Възлагане на обществени поръчки чрез публична покана” от ЗОП, и във връзка с Протокол от ... ... 2014 г., утвърден от Главния секретар на БНБ, за разглеждане и оценка на офертите, се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да осигурява онлайн достъп до електронната база данни AMADEUS, предлагаща финансова информация за публични и частни компании в Централна и Източна Европа. Базата данни разпространява ежеседмично актуализиран масив от информация в електронен формат във вид на новини, данни, факти и пазарни проучвания в детайли, касаещи дейността на публични и частни компании на територията на Централна и Източна Европа.

(2) **ИЗПЪЛНИТЕЛЯТ** като разпространител на база данни Amadeus се задължава да извършва следните дейности:

1. да предоставя цялата основна и допълнителна информация за активностите на включените в обхвата фирми, която да послужи като база за последващи икономически изследвания и прогнози;
2. да осигури необходимия софтуер за извличане на данни и анализи с предоставяне на новите му версии, разработени през периода на действие на договора;
3. да поддържа help desk, реагиращ своевременно на промени, въпроси и проблеми, свързани с достъпа и съдържанието на база данни Amadeus;
4. да осигури пълно обучение на потребителите, за работа с база данни Amadeus.

**II. ЦЕНА И НАЧИН НА ПЛАЩАНЕ**

**Чл. 2.** (1)Годишната абонаментна такса за достъп до електронно съдържание на онлайн база данни Amadeus, предмет на договора, е в размер на ... (.................................) евро. без ДДС. В цената са включени всички разходи, направени от **ИЗПЪЛНИТЕЛЯ** по изпълнение на поръчката, като за тази цена много потребители могат да използват продукта, но само двама – по едно и също време.

(2) Посочената в офертата на **ИЗПЪЛНИТЕЛЯ** цена не може да бъде променяна за срока на действие на настоящия договор, освен в случаите, когато промяната е в полза на **ВЪЗЛОЖИТЕЛЯ**.

(3) **ВЪЗЛОЖИТЕЛЯТ** заплаща цената по ал. 1 на тримесечие (на четири равни части). **ВЪЗЛОЖИТЕЛЯТ** извършва всяко плащане в размер на 25 % от годишната абонаментна такса, в срок до 5 (пет) работни дни след изтичане на тримесечието, за което се извършва абонаментното обслужване и след получаване на фактура, издадена от страна на **ИЗПЪЛНИТЕЛЯ**.

(4)Всички дължими плащания по настоящия договор се извършват от **ВЪЗЛОЖИТЕЛЯ** с преводно нареждане в евро по следната банкова сметка на **ИЗПЪЛНИТЕЛЯ**:

IBAN: … ;

BIC: … ;

банка: … ;

град/клон/офис: …

(5) **ВЪЗЛОЖИТЕЛЯТ** има право да задържа плащане при неизпълнение или неточно изпълнение на задължение на **ИЗПЪЛНИТЕЛЯ** по настоящия договор до точното му изпълнение. В този случай, **ВЪЗЛОЖИТЕЛЯТ** не дължи неустойки поради забавяне на плащането.

**ІІІ. СРОК НА ДОГОВОРА**

**Чл. 3.** Настоящият договор се сключва за срок от 1 (една) година и влиза в сила, считано от 01.04.2014 г.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4. ИЗПЪЛНИТЕЛЯТ** има право да получи уговорената цена по чл. 2, ал. 1 от договора, в размера и при условията на настоящия договор.

**Чл. 5.** Всички авторски права и други права на интелектуална собственост върху информацията, софтуера и другите данни, съставляващи съдържанието на база данни Amadeus, остават собственост на авторите, и/или разпространителите на базата данни, в случая на **ИЗПЪЛНИТЕЛЯ**.

**Чл. 6. ИЗПЪЛНИТЕЛЯТ** се задължава:

1. да осигури достъп до електронното съдържание на база данни Amadeus чрез предоставяне на електронен адрес, активен акаунт на името на **ВЪЗЛОЖИТЕЛЯ**,парола за достъп на двама потребители по едно и също време, и интерактивен работещ интерфейс за четене, сваляне и разпечатване на информация за дейността на частни и публични компании от Централна и Източна Европа;
2. да актуализира данните в базата всяка седмица на основата на дейността на фирмите, включени в Amadeus и да ги предоставя за ползване на **ВЪЗЛОЖИТЕЛЯ** като база за последващи специализирани анализи и прогнози;
3. да предостави непрекъснатост на достъпа до специализираното електронно съдържание за срока по чл. 3 на договора;
4. да осигури необходимия с гаранция за качество софтуер за извличане на данни и анализи, и да предоставя на **ВЪЗЛОЖИТЕЛЯ** всички нови версии на този софтуер, разработени през периода на действие на договора;
5. да поддържа help desk с цел своевременно разрешаване на възникнали ситуации, отговор на въпроси и/или сигнализиране за наличие на грешки от страна на **ВЪЗЛОЖИТЕЛЯ**, както и информиране при промени от всякакъв характер във връзка с достъпа до електронното съдържание;
6. да организира пълно обучение на потребителите от страна на **ВЪЗЛОЖИТЕЛЯ** за работа с база данни Amadeus. Обучението на потребителите да бъде осигурено след активиране на акаунта на **ВЪЗЛОЖИТЕЛЯ** въз основа на искане от негова страна;
7. **ИЗПЪЛНИТЕЛЯТ** се задължава да осигури при работата на неговия персонал на територията на **ВЪЗЛОЖИТЕЛЯ**, изпълнението на всички изисквания на Закона за здравословни и безопасни условия на труд (обн., ДВ, бр. 124 от 23.12.1997 г., с изм. и доп.), и на подзаконовите нормативни актове в тази област, спазването от неговия персонал на нормативните актове по здравословни и безопасни условия на труд, инструкциите и правилата по безопасност на **ВЪЗЛОЖИТЕЛЯ**, които са сведени до знанието му, и инструкциите на **ИЗПЪЛНИТЕЛЯ**.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7.** При установяване на явни или скрити недостатъци **ВЪЗЛОЖИТЕЛЯТ** има право да иска отстраняването на същите или при установяване на съществени отклонения от качеството на доставеното, да откаже да приеме изпълнението, като същите се отбелязват в констативен протокол от упълномощените представители на двете страни по договора.

**Чл. 8. ВЪЗЛОЖИТЕЛЯТ** има право да се обръща към **ИЗПЪЛНИТЕЛЯ** с въпроси и да отправя запитвания относно електронния достъп и особеностите на ползването му, както и при промени в разпознаваемостта на изгледите и активностите на този достъп, по всяко време след установяване на необходимостта от такива.

**Чл. 9. ВЪЗЛОЖИТЕЛЯТ** има право да изиска да се проведе пълно обучение на упълномощените потребители на базата данни от страна на **ИЗПЪЛНИТЕЛЯ**,в удобно за двете страни време и място.

**Чл. 10. ВЪЗЛОЖИТЕЛЯТ** се задължава:

1. да приеме услугите, предмет на договора, ако отговарят на договорените изисквания;
2. да заплаща договорената сума по чл. 2, ал. 1 при условията на договора, в срок до 5 (пет) работни дни след получаване на фактура, издадена от страна на **ИЗПЪЛНИТЕЛЯ**;
3. да информира незабавно **ИЗПЪЛНИТЕЛЯ** при нарушена функционалност на достъпа до електронното съдържание или при установяване на грешки в работата на онлайн достъпа;
4. да използва предоставените му данни от база Amadeus изключително и само от заинтересованите потребители, с оглед служебните им нужди, като приема, че няма да публикува или предоставя данните на трето лице, извън обичайното извършване на служебните му дейности;
5. да не предоставя данните от базата данни във форма, която би се оказала в противоречие с услугите на автора и/или разпространителя;
6. да провежданачален инструктаж на персонала на **ИЗПЪЛНИТЕЛЯ**, при работа на територията на **ВЪЗЛОЖИТЕЛЯ**, в съответствие с Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (обн., ДВ, бр. 102 от 22.12.2009 г., изм. и доп.), и с предвидения в БНБ вътрешен ред за провеждането на начален инструктаж. Другите видове инструктажи, предвидени в наредбата, на персонала на **ИЗПЪЛНИТЕЛЯ**, се провеждат от **ИЗПЪЛНИТЕЛЯ** по ред и начин, определени от **ИЗПЪЛНИТЕЛЯ**.

**VІ. НЕУСТОЙКИ**

**Чл. 11.** (1)При забавено изпълнение на някое от задълженията по настоящия договор, виновната страна заплаща неустойка в размер на 0.5 % от тримесечната абонаментна такса за всеки просрочен ден, но не повече от 10 % от тази сума.

1. При забавено изпълнение, продължило повече от 20 (двадесет) календарни дни, изправната страна има право да прекрати едностранно договора, без да дава допълнителен срок за изпълнение, като писмено уведоми другата страна, както и на неустойка за пълно неизпълнение на договора в размер на 10 % от годишната абонаментна такса, посочена в чл. 2, ал. 1 от договора.
2. Когато забавянето или неизпълнението по договора са причинили вреди по-големи от неустойката, изправната страна има право и на разликата до пълния размер на вредите.
3. **ИЗПЪЛНИТЕЛЯТ** поема риска от загуби или вреди, причинени по негова вина в процеса на изпълнението на услугите по този договор.
4. Ако **ВЪЗЛОЖИТЕЛЯТ** не може да получи достъп до базата данни Amadeus за период по-дълъг от един месец поради причини, произтичащи от **ИЗПЪЛНИТЕЛЯ**, с изключение на случаите на непреодолима сила, **ИЗПЪЛНИТЕЛЯТ** се задължава да възстанови на **ВЪЗЛОЖИТЕЛЯ** тази част от цената на абонамента, която е пропорционална на периода, през който е липсвал достъп до базата данни.

**VІІ. ПРЕКРАТЯВАНЕ НА ДОГОВОРА**

**Чл. 12.** Договорът може да бъде прекратен по взаимно съгласие между страните, изразено в писмена форма.

**Чл. 13.** При виновно неизпълнение на някое от задълженията на една от страните, извън случая по чл. 11, ал. 2, договорът може да бъде прекратен от изправната страна с 20 (двадесет) дневно писмено предизвестие до неизправната страна.

**VIII. ЗАКЛЮЧИТЕЛНИ РАЗПОРЕДБИ**

**Чл. 14.** Когато неизпълнението на този договор се дължи на възникването на непреодолима сила, изпълнението на задълженията по него на всяка от страните се спира за времето на действие на непреодолимата сила.

**Чл. 15.** Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, саботаж, бунтове, състояние на война, ембарго и др.

**Чл. 16.** Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок до 7 (седем) работни дни писмено да извести другата страна за непреодолимата сила и евентуалните последствия от нея за изпълнението на този договор. В случай, че не изпрати такова известие, страната дължи обезщетение за щетите от това.

**Чл. 17. ВЪЗЛОЖИТЕЛЯТ** и **ИЗПЪЛНИТЕЛЯТ** определят следните свои представители по изпълнението на договора, които да оказват при необходимост административно съдействие на другата страна, да подписват и съхраняват текущата документация, свързана с изпълнението на договора:

За **ВЪЗЛОЖИТЕЛЯ:** СВЕТЛА ВЛАДИМИРОВА – началник отдел в дирекция „Икономически изследвания и прогнози”;

За **ИЗПЪЛНИТЕЛЯ:** ...

**Чл. 18.** (1) За целите на настоящия договор уведомяването на **ВЪЗЛОЖИТЕЛЯ** се извършва писмено по факс: 02 /980 2425; електронна поща: [Vladimirova.S@bnbank.org](mailto:Vladimirova.S@bnbank.org); телефон: 02 9145 1526, или с препоръчано писмо на адрес: гр. София 1000, пл. „Княз Александър I” № 1.

(2) Уведомяването на **ИЗПЪЛНИТЕЛЯ** се извършва писмено по факс: ...: електронна поща: ... ; телефон: ... , или с препоръчано писмо на адрес: ...

**Чл. 19.** Всички спорове, които биха възникнали във връзка с тълкуването или изпълнението на настоящия договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентния български съд по реда на Гражданския процесуален кодекс.

**Чл. 20.** За неуредените в този договор въпроси се прилагат разпоредбите на действащото българско законодателство.

**Чл. 21.** Всички данни, сведения, факти и обстоятелства, свързани със сключването и изпълнението на този договор, ще се третират от страните като поверителна информация, доколкото в законодателството не се изисква регистрирането или публикуването на дадена информация.

Настоящият договор се състави и подписа в 2 (два) еднообразни екземпляра, по един за всяка от страните.

Неразделна част от този договор е офертата на **ИЗПЪЛНИТЕЛЯ**.

При подписването на договора се представиха следните документи:

1. Документи, издадени от компетентни органи за удостоверяване липсата на обстоятелствата по чл. 47, ал. 1, т. 1 от Закона за обществените поръчки;

2. Декларации за липсата на обстоятелствата по чл. 47, ал. 5 от Закона за обществените поръчки.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**ПЕТКО КРЪСТЕВ**

**ГЛАВЕН СЕКРЕТАР**

**СНЕЖАНКА ДЕЯНОВА**

**ГЛАВЕН СЧЕТОВОДИТЕЛ**